বল্লভপুর বন্যপ্রাণী অভয়ারণ্য

বল্লভপুর বন্যপ্রাণী অভয়ারণ্য বা ডিয়ার পার্ক ভারতের পশ্চিমবঙ্গ রাজ্যের বীরভূম জেলায় অবস্থিত একটি বন্যপ্রাণী অভয়ারণ্য। শান্তিনিকেতনের নিকটে অবস্থিত অভয়ারণ্যটি ১৯৬৭ সালে প্রতিষ্ঠিত হয়েছিল। ভূগোল বল্লভপুর বন্যপ্রাণী অভয়ারণ্যের গড় উচ্চতা ৫৬ মিটার (১৮৪ ফুট)। গ্রীষ্মকালে এর উষ্ণতা ৪০ ডিগ্রি সেলসিয়াস (১০৪ ডিগ্রি ফারেনহাইট) উষ্ণতাকে ছাপিয়ে যায় এবং শীতকালে এর উষ্ণতা ১০ ডিগ্রি সেলসিয়াস (৫০ ডিগ্রি ফারেনহাইট) উষ্ণতায় পৌঁছায়। অভয়ারণ্যের বার্ষিক গড় বৃষ্টিপাত ১,২১২ মিলিমিটার (৪৭.৭ ইঞ্চি), বিশেষত মৌসুমি মাসে (জুনে থেকে অক্টোবর)। প্রাণিজগৎ বল্লভপুর বন্যপ্রাণী অভয়ারণ্যে তিনটি ঝিল বর্তমান, যেখানে প্রচুর পরিমাণে স্থানীয় ও পরিযায়ী পাখি উপস্থিত। সেপ্টেম্বর ১৯৬৭-এ প্রতিষ্ঠিত এই বন্যপ্রাণী অভয়ারণ্য রাজ্যে অত্যন্ত সফলভাবে হরিণ সংরক্ষণ করা হয়েছে। এখানে বহু চিত্রা হরিণ, কৃষ্ণসার এবং শিয়াল ও খেঁকশিয়ালসহ অন্যান্য স্থানীয় প্রাণী বর্তমান। সমগ্র বন্যপ্রাণী অভয়ারণ্যটি সংরক্ষিত এলাকা এবং সেখানে ওয়াচটাওয়ার ও জঙ্গলপথ বর্তমান যাতে করে পর্যটকেরা হেঁটে বেড়াবেন এবং হরিণ ও অন্যান্য বন্যপ্রাণীর দর্শ‌ন করতে পারবেন। তথ্যসূত্র